Odense Adresse-Contoirs Efterretninger, 1836-07-31
Sagen angaaende Stiftamtmand Rosenørns Petition om, at de Toldinqvisitioner, hvorved Rettens Betiente ikke ere tilstede, maatte skee i Vidners Overværelse. Grev Sponneck fremsatte i den Anledning det Amendement, at saafremt de ved Fr. af 2 April 1814 §§ 14 og 15, samt ved Plak. af 5 Septbr. 1820 anordnede Huusundersøgelser ikke ved Publicationen af den nye Anordning angaaende Told og Skibsafgivterne kunde aldeles bortfalde, det da maatte behage Hs. Majestæt at foreskrive en bestemt retlig Form for disse Forretninger. Ved Afstemningen blev den Deel af Amendementet, som angik Huusundersøgelsernes Ophævelse, billiget med 47 Stemmer mod 5, men derimod den anden Deel forkastet med 43 mod 9 Stemmer. Den allerunderdanigste Petition i denne Sag er udarbeidet af Referenten, Justitsraad Estrup, 13) Sagen angaaende Oberst Brocks Petition om Tallotteriets Ophævelse. Heri har den Kongelige Kommissarius forhen yttret, at det vel lod sig anføre, at Man overvurderer Lotteriets Skadelighed, da de dermed forbundne Misbrug have deres Oprindelse af et Hang i den menneskelige Natur, som i Mangel af denne Indretning kunde søge Slumpelykken paa en anden Maade. J denne Anledning bemærker Kommitteen, at et saadant Hang ikke kan ansees at være noget Træk i den danske Nations Karakteer, og andrager paa en Petition til Hs. Majestæt om, at Tallotteriets Ophævelse maatte finde Sted, saasnart Omstændighederne tillade det, og om muligt med indeværende Aars Udgang. Den henstiller tillige allerunderdanigst, hvorvidt Hs. Majestæt maatte, med Hensyn til Statskassens hermed forbundne Tab, finde det passende at paabyde 12 pCt. af alle Obligationer, som ere udstedte for den indenlandske Statsgield, samt af alle Fordringer efter private Obligationer, hvorved der er givet Pant i faste Eiendomme. Justitsraad Nyegaard meente, at Man principaliter burde indstille, at der for Tiden ikke burde indgives nogen Petition i denne Sag, og in subsidium, at Forsamlingen vilde indskrænke sig til at petitionere om, at Hs. Majestæt Kongen allernaadigst vilde bestemme sig for Tallotteriets Ophævelse, naar Tid og Omstændigheder maatte tillade det." Kommissarius bemærkede i Henhold til Kommitteens Erindringer, at et Hang til at prøve Slumpelykke, uden at være et Nationaltræk, nok kunde vise sig her de tillands, hvilket ogsaa Historien og Lovene stadfæste. Det var jo desuden ikke sjeldent her i Danmark, at Man spillede i fremmede Lotterier. Sandsynligviis vilde Hazardspil træde istedetfor Lotteriet, hvilket Erfaringen har viist i Frankerig. Fremdeles yttrede han, at den største Masse af de Spillende, vistnok hører til de lavere Klasser, men at den største Deel af de i Lotteriet indflydende Summer maaskee dog hidrører fra enkelte Personer eller Jnteressentskaber, som spille høit, og efter Plan. Med Hensyn hertil bemærkedes, at omtrent 3/4 Dele af de Jndskud, som i Aarene 1829-1833 ere indgaaede i Tallotteriet, ere komne fra Kjøbenhavn og Altona, paa hvilket sidste Sted udentvivl en Mængde Fremmede tager Lodder. Kommissarius indrømmede endvidere, at Enkelte have bortspillet betydelige Summer af de dem betroede offentlige Midler; men dersom Man reparterer Underslæbene af dette Slags paa en Række af Aar, vil dog neppe en saa meget betydelig Afgang være at beregne i den Jndtægt, Lotteriet giver. Men uagtet dette og Mere, bliver der Mere end nok tilbage, for at Regjeringen maatte være villig til at ønske denne Indretning ophævet, hvilket og forlængst har været paatænkt, men først maatte Man dog være betænkt paa Midler til at dække den deraf opstaaede Afgang i Statsindtægterne. Et Medlem bemærkede, at der dog talede vægtige Grunde mod en Skat paa Obligationer, i det Øiemed at hæve Tallotteriet, da det derved meest vilde gaae ud over den dristige og sparsomme Mand, som skulde beskattes, for at den Letsindige og Lade skulde afholdes fra at anvende sine Penge paa en ufornuftig Maade. Referenten yttrede, at Kommitteens Pluralitet, der var imod Forslaget angaaende 1/4 pCt. Afgivten, havde henstillet det til Forsamlingens Afgjørelse, men at Man i den Henseende havde lempet sig efter Proponenten, der ellers vilde indgive en særskilt Betænkning, og at Ordene, om muligt ved indeværende Aars Udgang, allene vare tilføiede efter Proponentens Ønske. Proponenten forsvarede derefter yderligere Forslaget og 1/4 pCt. Afgivten, men tilsidst besluttede Forsamlingen med 39 mod 14 Stemmer ikke at indgive nogen Petition.